ด้วย กระทรวงการคลังมีโครงการแจกโชคจากการใช้บัตรเดบิตเป็นกลไกที่จะช่วยขับเคลื่อนให้ประชาชนหันมาใช้บัตรเดบิตแทนเงินสดมากขึ้น ซึ่งเป็นการต่อยอดจากโครงการขยายการใช้บัตรที่ได้เริ่มกระจายอุปกรณ์รับชำระเงินทางอิเล็กทรอนิกส์ (Electronic Data Capture : EDC) จึงได้มีการส่งเสริมให้ประชาชนชำระเงินผ่านบัตรเดบิตมากขึ้นผ่านทางเครื่อง EDC และสร้างแรงจูงใจให้ร้านค้าติดตั้งเครื่อง EDC โดยเฉพาะอย่างยิ่งร้านค้าเล็กๆ ที่ยังไม่มีแรงจูงใจในการติดตั้งเครื่อง EDC อันจะนำมาสู่การปรับเปลี่ยนพฤติกรรมการชำระเงินของประชาชนจาการใช้เงินสดไปสู่การชำระเงินทางอิเล็กทรอนิกส์อย่างทั่วถึง แพร่หลายและครอบคลุมทั่วประเทศ โดยโครงการแจกโชคจากการใช้บัตรเดบิตนี้จะเริ่มแจกโชคใน เดือนมิถุนายน 2560 เป็นเดือนแรก (โดยใช้ข้อมูลการทำธุรกรรมในเดือนพฤษภาคม 2560) และแจกต่อเนื่องทุกเดือน เป็นระยะเวลา 12 เดือน ซึ่งรางวัลทั้งโครงการจะมีมูลค่ารวมทั้งสิ้น 84 ล้านบาท ดังความละเอียดตามสิ่งที่ส่งมาด้วย